Ergocalciferol

O **ergocalciferol**, tamén chamado **vitamina D2**, é un tipo de vitamina D que se encontra nos alimentos e se utiliza como suplemento dietético. Como suplemento utilízase para previr e tratar a deficiencia de vitamina D.

Doses excesivas deste composto poden causar un incremento na produción de urina, presión arterial alta, cálculos renais, insuficiencia renal, debilidade e estrinximento. Se se toman altas doses durante un tempo prolongado pode haber calcificación tisular. Funciona incrementando a cantidadede calcio absorbido polos intestinos e riles.

O ergocalciferol foi descrito por primeira vez en 1936. Está na Lista de medicinas esenciais da Organización Mundial da Saúde, que son as medicinas máis efectivas e seguras necesarias para o funcionamento básico dun sistema sanitario. O ergocalciferol está dispoñible como medicamento xenérico e sen receita e é moi utilizado. Nalgúns países a certos alimentos, como os cereais para o almorzo e a margarina, se lles engade ergocalciferol.

## Uso 
miniatura|Suplementos de vitamina D2

O ergocalciferol pode utilizarse como suplemento dietético de vitamina D, mentres que o colecalciferol (vitamina D3) prodúcese de forma natural na pel cando se expón á luz ultravioleta. O ergocalciferol (D2) e o colecalciferol (D3) son considerados equivalentes para a produción de vitamina D, xa que en moitos estudos ambas as formas parecen ter unha eficacia similar no melloramento do raquitismo e na redución da incidencia das caídas en pacientes anciáns. Porén, existen informes contraditorios sobre a efectividade relativa, xa que algúns estudos suxiren que o ergocalciferol ten menos eficacia baseándose en que a súa absorción e afinidade de unión son limitadas, e á súa inactivación. Unha metaanálie chegou á conclusión de que as evidencias xeralmente están a favor do colecalciferol á hora de aumentar os niveis de vitamina D no sangue, aínda que se indica tamén que cómpre facer máis investigacións.) e a segunda prodúcese nos riles pola acción do CYP27B1, para formar a molécula activa 1,25-dihidroxiergocalciferol (ercalcitriol ou 1,25-(OH)2D2), que activa o receptor de vitamina D. A diferenza do colecalciferol, no ergocalciferol a 25-hidroxilación non a realiza o CYP27A1. O propio ergocalciferol e os seus metabolitos poden ser desactivados por 24-hidroxilación.

## Fontes 
**Fungos**, (por cada 100g), D2 + D3:
* Agaricus bisporus (champiñón común):
** portobello cru: 0,3&nbsp;μg (10 IU); exposto á luz ultravioleta: 11,2&nbsp;µg (446 UI)
** crimini cru: 0,1&nbsp;μg (3 IU); exposto á luz ultravioleta: 31,9&nbsp;µg (1276 UI)
* Shiitake:
** cru: Vitamina D (D2 + D3): 0,4 μg (18 UI)
** seco: Vitamina D (D2 + D3): 3,9&nbsp;μg (154 UI)

**Liques**
* Os espécimes de *Cladina arbuscula* que crecen en diversas condicións naturais conteñen provitamina D2 e vitamina D2, en cantidades entre 89 e 146 e 0,22 e 0,55&nbsp;μg/g de materia seca, respectivamente. Tamén conteñen vitamina D3 (entre 0,67 e 2,04&nbsp;μg/g), aínda que non se detecta provitamina D3. Os niveis de vitamina D correlacionanse positivamente coa irradiación UV.

**Plantas**
* Brotes de alfalfa (*Medicago sativa* subsp. sativa): 4,8&nbsp;μg (192 UI) de vitamina D2, 0,1&nbsp;μg (4 UI) de vitamina D3

### Biosíntese 
O contido de vitamina D2 en fungos e no lique *C. arbuscula* increméntanse coa exposicións á luz ultravioleta. O ergosterol (provitamina D2) que se encontra nestes seres vivos convértese en previtamina D2 coa exposición UV, a cal despois se transforma en vitamina D2. Se hai pouca exposición á luz UV (ou á luz solar), fórmase pouca vitamina D.

Cando se expoñen á mantenta cogomelos frescos ou en po seco a unha luz artificial equivalente á solar utilizando lámpadas ultravioleta industriais, os niveis de vitamina D2 poden concentrarse en niveis moito máis altos. O procedemento de irradiación non causa unha significtiva decoloración ou branqueamento dos cogomelos. Sinalouse que unha ración normal (aproximadamente de 60&nbsp;g) de cogomelos frescos tratados con luz ultravioleta aumentaba o seu contido en vitamina D ata niveis de 80 microgramos ou 3200 UI se o cogomelo fora exposto uns 5 minutos á luz ultravioleta antes de ser colleitado.

Os champiñóns cun contido aumentado de vitamina D2 funcionaban igual que un suplemento de vitamina D2; en ambos os casos melloraba o status de vitamina D. A vitamina D2 de lévedo irradiado con luz UV cocido no pan ou cogomelos está biodispoñible e consumilos incrementa os niveis sanguíneos de 25(OH)D.

O ergocalciferol é fabricado e comercializado con varios nomes, como Deltalin (Eli Lilly and Company), Drisdol (Sanofi-Synthelabo) e Calcidol (Patrin Pharma).

## Notas 
## Véxase tamén 
### Ligazóns externas 
* NIST Chemistry WebBook - páxina do ergocalciferol